Buk Song
DEVIT, WOKBOI BILONG BIKPELA, I RAITIM DISPELA SONG. EM BILONG MAN I BOSIM MUSIK. DAVID EM I RAITIM NA SINGIM DISPELA SONG LONG BIKPELA TAIM BIKPELA I SEVIM EM LONG HAN BILONG OL BIRUA BILONG EM NA LONG HAN BILONG SOL.
DAVID EM I TOK:
1Mi lavim Yu, BIKPELA, Yu strong bilong mi.
2BIKPELA Em i ston bilong mi, na Em i strongpela ples hait bilong mi, na Em i strongpela man bilong sevim mi.
Em i God bilong mi, na Em i ston bilong mi, na long Em mi i stap seif.
Em i difens bilong mi, na Em i pawa bilong sevim bilong mi, Em i strongpela banis bilong mi.
3 BIKPELA i gat namba bilong kisim biknem; mi singaut long Em,
na Em i sevim mi long han bilong ol birua bilong mi.
4Ol rop bilong dai em i bin banisim mi;
bikpela tait bilong bagarap em i kapsait na i winim mi.
5Ol rop bilong matmat i raunim na pasim mi;
ol trep bilong dai em i kamap long mi na mi fesim.
6Mi bel hevi i stap na mi singaut long BIKPELA;
mi kraikrai long God bilong mi bilong kisim helpim.
Long tempel bilong Em, Em i harim nek bilong mi;
kraikrai bilong mi i kam long Em long ia bilong Em.
7Graun em i guria na seksek,
na as ston bilong ol maunten i seksek,
ol maunten i guria, long wanem, BIKPELA Em i belhat.
8Smok em i kamaut long nus bilong Em,
na paia bilong pinisim olgeta samting i kamaut long maus bilong Em;
hatpela sit bilong paia i lait na i kamaut long en.
9Em i brukim skai antap tru na Em i kam daun;
na aninit long lek bilong Em i gat ol blekpela klaut i stap.
10Em i kalap long serabem na Em i flai;
Em i raun i go kam long han bilong win.
11Em i mekim tudak i karamapim Em na i raunim Em;
blekpela klaut i hevi long ren i karamapim na raunim Em.
12Long lait bilong Em ol blekpela klaut i kamaut na i ran i go, na
ais na laitning i sut i go daun.
13BIKPELA i mekim bikpela nois long heven;
nek bilong God Antap Tru em i pairap namel long ais na laitning i sut i go kam.
14Em i sutim spia bilong Em na ol birua i ran i go nabaut,
long bikpela sut bilong laitning Em i ranim ol.
15Long belhat bilong Yu, BIKPELA,
long strongpela win i kam long nus bilong Yu,
Yu mekim solwara i drai na ol baret bilong solwara na as ston bilong dispela graun i kamap ples klia.
16BIKPELA i stap antap na Em i putim han i kam daun na Em i holimpas mi;
Em i pulim mi i kamaut long wara i dip tumas.
17Em i reskiuim mi long han bilong strongpela birua bilong mi na long han bilong manmeri i hetim mi,
long wanem, ol i strong tumas na i winim mi.
18Taim trabel na hevi i kamap long mi, ol i egensim mi,
tasol BIKPELA Em i sapot bilong mi.
19Em i kisim mi i kamaut long trabel na hevi na Em i putim mi long gutpela hap;
Em i reskiuim mi bikos Em i belgut long mi.
20BIKPELA i mekim wok long mi inap long stretpela pasin bilong mi;
han bilong mi klin na Em i wokim ol gutpela samting long mi.
21Long wanem, mi bihainim rot bilong BIKPELA;
mi no mekim pasin nogut bilong tanim na lusim God bilong mi.
22Olgeta lo bilong Em i stiaim laip bilong mi;
mi no bin tanim na lusim toktok bilong God.
23Mi no gat asua long ai bilong Em
na mi lukaut gut na mi abrusim sin.
24BIKPELA i wokim ol gutpela samting long mi inap long stretpela pasin bilong mi,
han bilong mi klin long ai bilong Em na Em i wokim ol gutpela samting long mi.
25Manmeri i feitful, ol bai save long feitful bilong Yu, BIKPELA,
na manmeri i stretpela, ol bai save long stretpela bilong Yu.
26Manmeri i klin, ol bai save long klin Yu,
Tasol, manmeri i wel tumas, Yu bai wel tumas long ol.
27Yu save helpim manmeri i daunim ol yet,
tasol Yu save semim manmeri i apim ol yet.
28BIKPELA, Yu yet Yu paia bilong lam bilong mi;
God bilong mi, Yu save mekim tudak bilong mi i kamap tulait.
29Sapos helpim bilong Yu i stap wantaim mi, mi ken i winim ol ami;
sapos God bilong mi i stap wantaim mi, mi ken i kalap long strongpela banis bilong birua.
30Olgeta samting bilong dispela God i gutpela na stretpela olgeta;
olgeta tok bilong BIKPELA i tru tumas;
Em save raunim na difenim olgeta manmeri i trastim Em long lukautim ol.
31Wanpela God tasol i stap na Em i BIKPELA.
Na wanpela Ston tasol i stap na Em i God bilong mipela.
32Em i God tasol i givim strong long mi na
i mekim mi wokabaut long pasin i gutpela na stretpela.
33Em i mekim lek bilong mi i stap strong olsem wanpela dia;
Em i mekim mi i sanap gut na mi no pundaun long rot bilong ol bikpela maunten.
34Em i trenim han bilong mi bai mi ken i winim pait;
han bilong mi i ken i taitim strongpela bunara ol i wokim long brons.
35BIKPELA, helpim na sevim bilong Yu i raunim mi na i stap defens bilong mi,
na han sut bilong Yu i holim mi na mi sanap;
helpim bilong Yu i givim namba long mi.
36Yu bin stretim rot bilong lek bilong mi,
na mi wokabaut gut na mi no wel na pundaun.
37Mi ranim ol birua bilong mi na mi holimpas ol,
na mi no tanim bek, nogat, mi distroim ol pastaim.
38Mi krungutim ol bai ol i no inap kirap gen;
ol i pundaun aninit long lek bilong mi.
39God, Yu bin strongim mi na mi winim pait;
Yu daunim ol birua bilong mi long lek bilong mi.
40Yu mekim ol birua bilong mi i pret na ol i laik ranawe;
na mi distroim ol dispela lain i hetim mi.
41Ol i singaut bilong kisim helpim,
tasol wanpela helpim bilong ol i no stap;
ol i singaut long BIKPELA,
tasol Em i no bekim singaut bilong ol.
42Mi smasim ol i go liklik tru olsem das bilong win,
na mi krungutim ol olsem graun malumalu long rot.
43Yu bin sevim mi long kisim trabel long han bilong ol manmeri;
Yu mekim mi i stap bikman bilong ol lain manmeri nabaut;
manmeri mi no save long ol, nau ol i stap aninit long mi.
44Taim ol manmeri i harim stori long mi, ol i bihainim mi;
ol longwe manmeri ol i pret pret na i kam long mi.
45Strong bilong ol i lusim ol;
ol i lusim strongpela banis bilong ol na guria guria i kam.
46BIKPELA i stap! Givim biknem long Ston bilong mi!
Litimapim nem long God, Sevya bilong mi!
47Em i God bilong bekim ol birua bilong mi,
Em i daunim ol lain manmeri aninit long lek bilong mi,
48Em i sevim mi long han bilong ol birua.
Tru tumas, Yu bin litimapim mi bilong winim ol birua bilong mi,
Yu bin kisim bek mi long han bilong ol man i laik solapim mi.
49Em olsem na bai mi litimapim nem bilong Yu, BIKPELA, namel long ol lain manmeri nabaut; bai mi singim ol song bilong givim biknem long Yu.
50BIKPELA i putim ol birua i go long han bilong king bilong Em na em i winim ol nogut tru;
Em i soim feitful lavim i no save pinis long man Em i bin makim, long Devit na long ol lain bilong em bilong oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn